ඉන්දියාවේ තමිල්නාඩු දේශපාලන පක්ෂ සඳහා එල්.ටී.ටී.ඊ හිතවාදී කණ්ඩායම් විවිධ බලපෑම් එල්ල කළ ද අවශ්‍ය අවස්ථාවේදී නිවැරදි තීරණයට ඉන්දියාව එළඹෙනු ඇතැයි ශ්‍රී ලංකා රජය විශ්වාසය පළ කරයි.තමිල්නාඩු දේශපාලනඥයන් එල්.ටී.ටී.ඊ ක්‍රියාකාරී කොටස්වල ගොදුරක් බවට පත්ව තිබෙන අතර එම ප්‍රාන්තය ඇතුළුව විවිධ ප්‍රදේශවල සිටින එල්.ටී.ටී.ඊ සහායකයින්ගේ සංවිධානාත්මක කටයුතු හේතුවෙන් ශ්‍රී ලංකාවේ සැබෑ තත්ත්වය පිළිබඳව වැරැදි වැටහීමක් ඇතිවිය හැකි බවද ඉන්දියාවේ ශ්‍රී ලංකා මහකොමසාරිස් ප්‍රසාද් කාරියවසම් පවසයි.ඒ මහතා මේ බව ප්‍රකාශ කර ඇත්තේ මාධ්‍ය වෙත විශේෂ ප්‍රකාශයක් කරමිනි.